
Præsidentinde  Amy  Brown  Lyman 


Præsident  og  Søster  Lyman 
hæderligt  afløst.  


Ved  et  af  Kirkens  Generalautoriteter  afholdt  Møde  blev 
det  besluttet,  at  Missionerne  i  Europa  herefter  vil  være 
under  Det  første  Præsidentskab  og  de  tov  Apostles  direkte 
Ledelse. 

I  det  samme  Møde  blev  Præsident  Richard  R.  Lyman 
hæderligt  afløst  som  Præsident  for  Den  europæiske  Mis- 
sion og  Søster  Amy  Brown  Lyman  som  Præsident  for  de 
kvindelige  Hj ælpeorganisationer. 

Præsident  Lyman  efterfulgte  en  Række  glimrende  Le- 
dere,   de    fleste    af    dem    Medlemmer    af    de    tolv    Apostles 

Raad,    deriblandt   hans   ærværdige   Fader,    Francis   M.   Ly- 
man  og  Præsident  Heber  J.  Grant. 

Verden  er  blevet  mindre  i  de  sidste  Hundrede  Aar. 
Transport-  og  Kommunikationsmidlerne  har  gjort  Afstan- 
den over  Atlanterhavet  mindre  og  bragt  de  Hellige  i  Euro- 
pa nærmere  til  Kirkens  Hovedkvarter.  Det  er  nu  muligt  for 
Det  første  Præsidentskal)  og  de  tolv  Apostle  at  dirigere 
dette  Arbejde  fra  Salt  Lake  City  og  opretholde  en  kon- 
stant Forbindelse  med  Kirken  og  dens  Forhold  i  Europa 
uden  en  fast  bosiddende  Apostel  her. 

Det  sidste  Aarhundrede  har  set  et  stort  Drama  udspillet 
paa  den  europæiske  Scene  af  de  staalsatte  Mennesker,  som 
hørte  Kristi  Evangeliums  Røst  og  havde  Overbevisningens 
Mod. 

Til  Trods  for  Latterliggørelse,  Vold,  Overfald  og  For- 
følgelse i  alle  dens  forskellige  Former  er  Kirkens  Medlems- 
tal stadig  blevet  forøget.  Mange  blev  i  Missionerne  for  at 
hjælpe  til  med  at  opretholde  Kirken  der.  Tusinder  sluttede 
sig  til  Kirken  og  emigrerede  til  Zion.  Tusinder  af  deres 
Efterkommere  er  vendt  tilbage  til  deres  Fødeland  som 
Missionærer  for  at  bringe  Evangeliets  glade  Budskab  ti] 
deres  Landsmænd. 

I  alle  disse  Aar,  hvor  næsten  alle  Livets  Forhold  har 
gjort  sig  gældende:  Fremgang,  Skuffelser,  Sorger  og  Glæ- 
der har  vi  haft  Mænd  til  at  lede  os,  hvis  Mod  var  født  af 
Tro  —  Mænd  med  medfødte  og  inspirerende  Lederegen- 
skaber, der  ledet  af  guddommeligt  Forsyn  har  ført  deres 
Folk  gennem  Livets  Vanskeligheder  paa  et  Kontinent,  der 
udgøres  af  mange  Lande  med  modsatte  Interesser.  I 
Fredstider  saavel  som  i  Krigstider  har  de  staaet  ved  Roret. 

Den  sidste  -  -  men  paa  ingen  Maade  den  mindste  —  af 
disse  store  Ledere  i  Europa  er  Apostel  Richard  R.  Lyman, 
der  —  ligesom  sin  Fader  -  -  er  elsket  af  alle,  som  kender 
ham.  Hans  gode  Natur,  hans  Dygtighed,  hans  Venskab  og 
Kærlighed,  hans  Ydmyghed  og  hans  Tro  har  gjort  ham  el- 
sket af  alle,  som  har  haft  Privilegiet  at  kende  ham. 

Han  har  rejst  meget,  holdt  Hundreder  af  Møder,  har  ofte 
talt  til  Mennesker  udenfor  Kirken  og  har  skrevet  mange 
fremragende  Artikler,  som  er  et  værdifuldt  Bidrag  til  Kir- 
kens Litteratur. 

Som  Medlem  af  American  Society  of  Civil  Engineers  har 
Præsident  Lyman  haft  Adgang  til  mange  eksklusive  For- 
eninger og  Sammenslutninger. 

Hans  Gadenummeringssystem  i  alle  Byer  har  vakt  stor 
Opmærksomhed.  Han  har  holdt  Forelæsninger  i  mange 
fremragende  Foreninger  for  Civilingeniører.  Han  har  skre- 

vet  flere  Artikler  i  Tidsskrifter  og  Fagblade.   Derigennem 
har  han  vundet  mange  Venner  for  Kirken. 

Søster  Lyman,  hvis  glimrende,  naturlige  Evner  er  blevet 
udviklet  igennem  Livets  Erfaringer,  er  ikke  alene  en  af 
Kirkens  fremragende  Kvinder,  men  er  i  internationale 
Kredse  kendt  som  en  fin  og  kultiveret  Dame  —  en  Leder 
blandt  sit  Køn,  en  Inspiration  for  alle,  som  kender  hende. 

Disse  vore  Lederes  Bortrejse  fra  Europa  vil  efterlade  et 
stort  Savn.  Vi,  der  bliver  tilbage,  maa  gøre  vort  bedste 
for  at  rulle  Herrens  Værk  fremad.  De  vil  fortsætte  med 
deres  Arbejde  hjemme,  Præsident  Lyman  som  Medlem  af 
Apostlenes  Kvorum  og  Søster  Lyman  som  Raadgiver  i  De 
kvindelige  Hjælpeforeningers  Hovedbestyrelse. 

Vi  udtrykker  vor  Paaskønnelse  af  disse  store  Lederes 
Arbejde,  deres  Kærlighed  og  Sympati.  Selv  om  vi  sørger 
over  deres  Afrejse,  nærer  vi  Haab  om,  al  de  under  den  nye 
Politik,  maa  besøge  os  igen  og  ofte. 

Herfra  Europa  skal  lyde  et  Farvel  i  de  respektive  Lan- 
des Sprog:  auf  Wiedersehen;  au  revoir;  Commander  a  De 
Booy;   adjø;   Farvel;   S.  Panem   Bohem  og  hest  wishes.  - 

Hiwh  B.  Brown. 


Ting  vi   maa  tro 

af  Præsident   Heber    J.   Grant. 


Vi  har  omvendt  Folk  fra  Midnatssolens  Land  i  Skan- 
dinavien ned  til  Sydafrika;  vi  har  omvendt  Folk  fra  Cana- 
da til  Sydamerika,  paa  Øerne  i  Havet  og  i  mange  andre 
Lande.  Jeg  har  mødt  mange  Mennesker,  som  har  tilhørt 
op  til  fire  Kirker,  og  som  aldrig  har  fundet  Fred,  Tilfreds- 
hed og  Glæde,  førend  de  fandt  Jesu  Kristi  Evangelium, 
som  det  blev  gengivet  til  Jorden  ved  Profeten  Joseph 
Smith. 

Jeg  har  paa  mange  Steder  mødt  Folk,  som  har  studeret 
vor  Tro.  Nogle  sagde:  »Jeg  vilde  akceptere  alt,  hvad  I  læ- 
rer, hvis  det  ikke  var  for  denne  Mand  Joseph  Smith.  Hvis 
I  blot  vilde  borttage  ham.« 

Mormonismen  —  Guds  Kraft  til  Frelse. 

Den  Dag  vil  aldrig  komme,  da  vi  vil  gøre  det.  Vi  kunde 
lige  saa  godt  paatage  os  at  udelade  Jesus  Kristus,  den  le- 
vende Guds  Søn.  Enten  saa  Joseph  Smith  virkelig  Gud  og 
talte  med  ham,  og  Gud  selv  præsenterede  Jesus  Kristus  for 
Drengen  Joseph   Smith,  og  Jesus  Kristus  virkelig  fortalte 

Joseph  Smith,  at  han  vilde  blive  et  Redskab  i  Guds  Hæn- 
der til  atter  at  bringe  Jesu  Kristi  sande  Evangelium  til 
Jorden  —  eller  ogsaa  er  den  saakaldte  Mormonisme  en 
Myte!  Og  Mormonismen  er  ingen  Myte!  Den  er  en  Guds 
Kraft  til  Frelse;  den  er  Jesu  Kristi  Kirke,  oprettet  under 
hans  Ledelse,  og  al  Verdens  Mistro  kan  ikke  forandre  de 
fundamentale  Kendsgerninger,  der  er  knyttet  til  Jesu  Kristi 
Kirke  af  Sidste  Dages  Hellige. 

Hver  eneste  Sidste  Dages  Hellig  tror,  at  Gud  viste  sig 
for  Drengen  Joseph  Smith,  og  hver  Sidste  Dages  Hellig 
tror,  at  Gud  selv  viste  Jesus  Kristus  for  Drengen  Joseph 
Smith  som:   »Min  elskede  Søn,  hør  ham!« 

„Gud  skabte  Mennesket  i  sit  eget  Billede". 

Vi  tror  absolut  paa  Gud,  og  at  han  er  et  personligt  Væ- 
sen. Vi  tror  absolut,  at  det  er  sandt,  hvad  der  staar  i 
Skriften:  Gud  skabte  Mennesket  i  sit  eget  Billede,  i  Guds 
Billede  skabte  han  det;  Mand  og  Kvinde  skabte  han  dem.« 

Alle  Sidste  Dages  Hellige  tror  paa  Indholdet  af  Pagtens 
Bog,  og  i  den  Bog  læser  vi  om  Jesu  Kristi  Tilsynekomst 
for  Joseph  Smith  og  Oliver  Cowdery  i  Kirtland  Tempel. 
En  Beretning  derom  findes  nedskrevet  i  Kapitel  110  i  Pag- 
tens Bog. 

Vi  har  Sandheden  at  tilbyde. 

Hvordan  kan  det  være,  at  Sidste  Dages  Hellige  er  i 
Stand  til  at  omvende  Folk?  Det  er  fordi,  de  har  Sandheden 
at  tilbyde,  fordi  de  ikke  nærer  nogen  Tvivl  om  Guddomme- 
ligheden af  det  Arbejde,  hvori  vi  er  beskæftiget. 

Det  er  mig  umuligt  at  udtrykke  min  Taknemmelighed 
over,  at  det  er  faldet  i  min  Lod,  i  Ydmyghed  og  Taknem- 
melighed til  Gud,  at  opløfte  min  Røst  og  bevidne,  at  Gud 
lever,  at  Jesus  er  Kristus,  den  levende  Guds  Søn,  og  at 
Joseph  Smith  er  en  Guds  Profet.  Jeg  har  glædet  mig  over 
dette  paa  alle  mine  Rejser  og  i  hele  mit  Samkvem  med 
Mennesker  i  de  56  Aar  det  er  faldet  i  min  Lod  at  rejse  i 
Kristi  Interesser.  Jeg  har  aldrig  fundet  en  eneste  Ting, 
som  i  ringeste  Grad  har  paavirket  min  Tro  eller  faaet  mig 
til  at  nære  nogen  Tvivl  angaaende  Guddommeligheden  af 
det  Værk,  hvori  vi  som  Sidste  Dages  Hellige  er  beskæf- 
tiget. 

Joseph  Smith  var  et  Redskab  i  Guds  Hænder. 

Joseph  Smith  var  Redskabet  i  Guds  Hamder  med  Hen- 
syn til  Gengivelsen  af  den  sande  Livets  og  Frelsningens 
Plan.  Jeg  ved,  at  det  meste  af  Verden  ikke  tror  dette,  men 
hver  sand,  trofast  Sidste  Dages  Hellig  faar  —  før  eller 
senere  —   et   Vidnesbyrd    fra    Gud   med   Hensyn   til   dette 

Værks  Guddommelighed  —  at  det  i  Virkeligheden  er,  hvad 
det  giver  sig  ud  for  at  være,  nemlig  Livets  og  Frelsens 
Plan,  Verdens  Forløsers  Evangelium.  Jeg  er  taknemmelig 
for,  at  jeg  ejer  Kundskab  Om,  at  Gud  lever,  at  han  hører 
og  besvarer  vore  Bønner.  Jeg  er  taknemmelig  for  Visheden 
om,  at  Jesus  Kristus  er  Verdens  Frelser  og  Forløser,  den 
levende  Guds  Søn,  og  at  Jesus  Kristus  i  Virkeligheden 
talte  til  Joseph  Smith,  og  at  Joseph  Smith  var  og  er  en 
sand  Guds  Profet,  og  at  han  staar  og  vil  gøre  det  gennem 
alle  de  utallige  af  Evighedens  Tidsaldre  i  Spidsen  for 
denne,  den  sidste  Husholdning,  Jesu  Kristi  Evangeliums 
Fyldes  Husholdning. 


Guds  Rige. 


Nogle  siger,  at  Guds  Rige  ikke  var  oprettet  paa  Jorden 
før  Pinsefestens  Dag,  og  at  Johannes  ikke  prædikede  Om- 
vendelsens Daab  til  Syndernes  Forladelse;  men  jeg  siger 
eder  i  Herrens  Navn,  at  Guds  Rige  har  været  oprettet  lige 
siden  Adams  Dage.  Hvor  der  har  været  en  retfærdig  Mand 
paa  Jorden,  til  hvem  Gud  har  aabenbaret  sit  Ord  og  givet 
Magt  og  Myndighed  til  at  handle  i  hans  Navn,  og  hvor  der 
er  en  Guds  Pra^st  —  en  Herrens  Tjener  med  Fuldmagt  fra 
Gud  til  at  forrette  Evangeliets  Ordinancer  og  ikla^dt  Guds 
Præstedømme  —  der  er  Guds  Rige.  Og  som  Følge  af,  at 
Menneskene  har  forkastet  Jesu  Kristi  Evangelium  og  Pro- 
feterne, som  Gud  har  sendt,  har  Herrens  Straffedomme 
hjemsøgt  Folket,  Byer  og  Nationer  i  forskellige  Tidsaldre, 
hvad  der  var  Tilfældet  med  Sodoma  og  Gomorra,  da  de 
blev  ødelagt,  fordi  de  forkastede  Profeten. 

Jeg  vil  give  eder  mit  Vidnesbyrd.  Jeg  frygter  ikke  noget 
Menneske.  Jeg  taler  frimodigt,  tillidsfuldt  og  med  Autori- 
tet. Hvorledes  er  det  med  Guds  Rige?  Hvor  begyndte  det? 
Hvor  der  ikke  er  noget  Guds  Rige,  der  er  der  ingen  Frelse. 
Hvad  kendetegner  Guds  Rige?  Hvor  der  er  en  Profet,  en 
Præst,  en  retfærdig  Mand,  til  hvem  Gud  kan  tilkendegive 
sin  Vilje,  der  er  Guds  Rige,  og  hvor  der  ingen  saadanne 
Guds  Orakler  findes,  der  er  Guds  Rige  ikke. 

Det,  jeg  her  siger,  har  intet  at  gøre  med  Jordens  Riger. 
Vi  vil  holde  Landets  Love;  vi  har  intet  at  sige  imod  dem, 
vi  har  aldrig  haft,  men  vi  behøver  blot  at  nævne  Staten 
Missouri  og  Forfølgelserne  mod  os  der,  da  raabes  der 
straks  op  om,  at  vi  er  skyldige  i  Tyveri,  Overfald,  Ildspaa- 
sættelse,   Forræderi,   Mord  o.s.v.,   hvilket   alt   er   falskt.   Vi 

taler  om  Guds  Rige  paa  Jorden  og  ikke  om  Jordens  Riger. 

Mange  gør  gældende  i  disse  Dage,  at  vi  ingen  Ret  har  til 
at  modtage  Aabenbaringer;  men  dersom  vi  ikke  modtager 
Aabenbaringer,  da  bar  vi  ikke  Guds  Orakler  blandt  os,  og 
dersom  de  ikke  bar  Guds  Orakler,  da  er  de  ikke  Guds 
Folk.  Men,  vil  nogen  spørge,  hvad  skal  der  blive  af  Verden 
eller  af  de  forskellige  Religionsbekendere,  der  ikke  tror 
paa  Aabenbaringer  eller  Profeter,  naar  han,  Herren,  har 
et  Folk  paa  Jorden?  Jeg  siger  eder  i  Jesu  Kristi  Navn,  de 
vil  blive  fordømte;  og  naar  I  kommer  i  den  evige  Verden, 
vil  I  erkende,  at  dette  er  Tilfældet.  De  kan  ikke  undgaa 
Fordømmelse  og  Straf. 

Med  Hensyn  til  Evangeliet  og  Daaben,  som  Johannes 
forkyndte,  da  vil  jeg  sige,  at  Johannes  prædikede  Evan- 
geliet om  Syndernes  Forladelse;  han  havde  sin  Myndighed 
Pra  Gud,  og  Guds  Aand  hvilede  paa  ham,  og  Guds  Rige 
syntes  for  en  Tid  at  være  med  Johannes  alene.  Herren  lo- 
vede Zakarias,  at  han  skulde  faa  en  Søn,  som  var  en  Efter- 
kommer af  Aaron,  og  Herren  havde  ydermere  lovet,  at 
Præstedømmet  skulde  tilhøre  Aaron  og  hans  Afkom  gen- 
nem deres  Slægter.  Lad  intet  Menneske  selv  tage  sig  denne 
Ære,  med  mindre  han  er  kaldet  af  Gud  ligesom  Aaron 
var,  og  Aaron  modtog  denne  Kaldelse  ved  Aabenbaring. 
En  Guds  Engel  viste  sig  ogsaa  for  Zakarias  i  Templet  og 
sagde  til  ham,  at  han  skulde  faa  en  Søn,  hvis  Navn  skulde 
være  Johannes,  og  han  skulde  være  fuld  af  den  Helligaand. 
Zakarias  var  en  Guds  Præst,  der  gjorde  Tjeneste  i  Temp- 
let, og  Johannes  var  en  Præst  efter  sin  Fader  og  havde 
det  aaronske  Prrestedønimes  Nøgler;  han  blev  kaldet  af 
Gud  til  ai  prædike  Guds  Riges  Evangelium.  Jøderne  var 
som  en  Nation  afveget  fra  Guds  Lov  og  Herrens  Evange- 
lium, hvorved  de  beredte  Vejen  for  dets  Forkyndelse  til 
Hedningerne. 

Men,  siger  nogle,  Guds  Rige  kunde  ikke  have  været  op- 
rettet i  Johannes'  Dage,  thi  denne  erklærede,  at  Guds  Rige 
var  nær.  Men  jeg  spørger  eder,  om  det  kunde  være  dem 
nærmere,  end  Johannes  var  dem.  Folket  behøvede  ikke  at 
vente  til  Pinsefestens  Dag  for  at  finde  Guds  Rige,  thi  Jo- 
hannes havde  det  hos  sig  og  kom  ud  af  Ørkenen  med 
Raabet:  Omvender  eder,  thi  Himmeriges  Rige  er  nær!  Og 
Skriften  beretter,  at  store  Skarer  gik  ud  fra  Jerusalem  til 
Johannes  for  at  blive  døbt  af  ham.  Her  var  en  bemyndiget 
Tjener,  og  de,  der  blev  døbt,  var  en  Konges  Undersaatter; 
Guds  Love  og  Anordninger  fandtes  ogsaa  der,  og  derfor 
var  det  Guds  Rige;  thi  intet  Menneske  kan  have  mere  eller 
højere  Autoritet  end  Johannes,  og  vor  Frelser  underkastede 

sig  denne  Myndighed  ved  at  blive  døbt  af  Johannes;  der- 
for var  Guds  Rige  oprettet  paa  Jorden  endog  i  de  Dage. 

Der  er  Forskel  paa  Guds  Rige  og  de  Frugter  og  Velsig- 
nelser,, der  udstrømmer  fra  dette  Rige.  Fordi  der  var  flere 
Mirakler,  Gaver,  Syner,  Helbredelser,  Talen  i  Tungemaal 
paa  Jesu  og  hans  Apostles  Tid  og  paa  Pinsefestens  Dag, 
end  under  Johannes'  Forkyndelse,  beviser  dette  ikke,  at 
Johannes  ikke  havde  Guds  Rige,  lige  saa  lidt  som  den 
Kendsgerning,  at  naar  en  Kvinde  ingen  Mælk  havde  var 
et  Bevis  paa,  at  hun  heller  ikke  havde  nogen  Mælkespand, 
thi  medens  Spanden  kan  lignes  ved  selve  Riget,  saaledes 
kan  Mælken  lignes  ved  Rigets  Velsignelser. 

Johannes  var  en  Præst  af  Aarons  Orden  og  havde  Nøg- 
lerne til  dette  Præstedømme,  og  kom  frem,  raabende  Om- 
vendelse og  Daab  til  Syndernes  Forladelse,  men  samtidig 
tilføjede  han:  »Men  den,  som  kommer  efter  mig,  er  stær- 
kere end  jeg,  han,  hvis  Skotvinge  jeg  ikke  er  va^rdig  til  at 
løse.«  Og  Kristus  kom  i  Overensstemmelse  med  Johannes' 
Ord,  og  han  var  større  end  Johannes,  fordi  han  havde 
Nøglerne  til  det  melchizedekske  Præstedømme  og  Guds 
Rige,  og  havde  forud  aabenbaret  Mose  Præstedømme;  men 
dog  blev  Kristus  døbt  af  Johannes  for  at  opfylde  al  Ret- 
færdighed, og  Jesus  fremsatte  senere  den  Lærdom:  »Paa 
denne  Klippe  vil  jeg  bygge  min  Menighed,  og  Helvedes 
Porte  skal  ikke  faa  Overhaand  over  den.«  Hvilken  Klippe? 
Aabenbaringens. 

Atter  siger  han:  Uden  nogen  bliver  født  af  Vand  og 
Aand,  kan  han  ikke  komme  ind  i  Guds  Rige,«  og  »Himlen 
og  Jorden  skal  forgaa;  men  mine  Ord  skal  ingenlunde 
forgaa.«  Dersom  et  Menneske  er  født  af  Vand  og  Aand, 
kan  han  komme  ind  i  Guds  Rige.  Det  er  tydeligt,  at  Guds 
Rige  var  paa  Jorden,  og  at  Johannes  forberedte  Folk  for 
dette  Rige  ved  at  prædike  Evangeliet  for  dem  og  døbe 
dem,  og  han  beredte  Vejen  for  Frelseren  eller  kom  som 
en  Forløber  for  ham;  og  Kristus  prædikede  i  Jerusalem, 
hvor  Johannes  havde  prædiket.  Og  da  Apostlene  var  kal- 
dede, arbejdede  de  i  Jerusalem,  og  Jesus  befalede  dem  at 
blive  der,  indtil  de  blev  forlenede  med  Magt  fra  det  Høje. 
Havde  de  ikke  Arbejde  at  gøre  i  Jerusalem?  De  udførte  et 
Arbejde  og  berledfe  Folket  for  Pinsefestens  Dag.  Guds 
Rige  var  med  dem  og  hos  dem  før  denne  Dag,  saavel  som 
efter;  og  det  var  med  Johannes,  thi  han  prædikede  det 
samme  Evangelium  og  den  samme  Daab,  som  Jesus  og 
Apostlene  prædikede  efter  ham.  Helligaandens  Udgydelse 
var  for  at  berede  Disciplene  til  deres  Mission  i  Verden. 

Hvorsomhelst  Mennesker  kan  finde  Guds  Vilje  og  finde 
en  retmæssig  bemyndiget  Tjener,  dér  er  Guds  Rige;  men 

hvor  disse  ikke  er,  dér  er  Guds  Rige  ikke.  Alle  Anordnin- 
ger, Systemer  og  Ceremonier  paa  Jorden  er  aldeles  unyt- 
tige for  Menneskenes  Børn,  med  mindre  de  er  beskikkede 
og  bemyndigede  af  Gud;  thi  intet  vil  frelse  et  Menneske, 
som  ikke  udføres  med  Fuldmagt;  thi  intet  andet  vil  blive 
anerkendt,  hverken  af  Gud  eller  Engle.  —  Joseph  Smith. 


3sæv  for  2Wn. 


Den  lille  røde  Tunge. 


Der  var  engang  en  lille  rød  Tunge.  Den  havde  et  pænt 
lille  rødt  Hus  helt  for  sig  selv  og  to  Rækker  skinnende 
hvide  Tænder,  hvis  fornemste  Opgave  det  var  at  slutte  tæt 
sammen  for  at  forhindre  ubehagelige  og  vrede  Ord  i  at 
slippe  ud  fra  den  lille  røde  Tunge.  Men  ak!  de  smaa  hvide 
Tæpder  forsømte  deres  Pligt,  og  denne  lille  røde  Tunge, 
som  tilhørte  en  lille  Pige,  der  hed  Emma,  var  meget  lidt 
afholdt  af  alle,  ja,  saa  lidt,  at  de  andre  smaa  Piger  ikke 
vilde  lege  med  hende,  eller  fortalte  Historier,  naar  det  var 
for  koldt  for  dem  at  lege  ude;  derfor  udslyngede  den  lille 
røde  Tunge  endnu  styggere  Ord  og  stredes  mere  end  no- 
gen Tunge  nogensinde  før  havde  gjort. 

En  Dag,  da  Emma  sad  alene  paa  en  Bænk  under  et 
Træ  for  at  se  alle  de  andre  Børn  lege  og  den  lille  røde 
Tunge  var  blevet  træt  af  at  sige  slemme  Ting,  naar  der 
ingen  var,  der  hørte  det,  og  paa  denne  Maade  fik  et  Hvil, 
hørte  Emma  en  meget  lille  Stemme  sige:  »Emma!«  Emma 
saa  sig  omkring,  saa  op  paa  Himlen  og  ned  paa  Jorden, 
men  hun  kunde  ikke  se  nogen. 

»Du  kan  ikke  se  mig,«  sagde  Stemmen,  akkurat  som  om 
Emma  havde  spurgt. 

»Hvor  er  du?« 

»Jeg  er  indeni  dit  Hjerte.  Jeg  er  kommet  for  at  fortælle 
dig,  at  du  i  Virkeligheden  ikke  er  væmmelig  og  ubehage- 
lig, som  de  siger  du  er,  men  det  er  din  lille  røde  Tunge, 
der  er1  noget  i  Vejen  med.  Sæt  nu,  at  du  prøver  paa  at 
kurere  dens  Vane  til  at  sige  vrede,  ubehagelige  og  usand- 
færdige Ting,  og  hver  Gang  den  gør  det,  giv  den  saa  blot 
et  godt  haardt  Bid  og  faa  den  til  at  sige  noget  venligt  og 
behageligt,  og  se  hvilken  Forskel  det  vil  gøre.  Det  er  et 
meget  godt  Raad,  Emma.«  Og  Stemmen  holdt  op  med  at 
tale  lige  saa  pludseligt,  som  den  var  begyndt. 

Til  Trods  for  sin  næsvise,  lille    røde  Tunge  var  Emma 

i  Grunden  en  lille  klog  Pige,  og  hun  tænkte,  at  hun  vilde 
prøve  det  sjove  Raad,  som  den  lille  Stemme  havde  givet 
hende.  Og  hun  prøvede  virkelig  haardt,  og  det  var  en  me- 
get øm  lille  Tunge,  før  den  havde  lært  kun  at  sige  pæne 
og  ordentlige  Ting  til  Folk,  men  den  lærte  det  i  Tidens 
Løb,  og  saa  elskede  alle  lille  Emma,  fordi  hun  gjorde  Bør- 
nene glade,  naar  de  legede  sammen. 

Margaret  Erskin. 


Den  skandinaviske  Konference  i 
Assembly  Hall. 

Refereret  af  Niels  F.  Green. 


Alle  Brødrene  i  det  skandinaviske  Præsidentskab  i  Salt 
Lage  City  var  til  Stede  ved  Mødet.  Præsidentskabets  Med- 
lemmer er:  Theodor  C.  Bjørnn,  Søren  N.  Jacobsen  og  Oscar 
V.  Johanson.  Ældste  Michael  Froisland  fungerede  som 
Sangleder,  og  Mrs.  La  Von  Hagen  som  Organist.  Ældste 
H.  G.  Andersen,  Sekretær  for  Organisationen,  nedskrev  Re- 
ferat af  Mødet  for  Foreningens  Protokol.  Foruden  Brødre- 
ne, som  talte  eller  udførte  det  særskilte  Program  ved  det 
særdeles  vellykkede  Møde,  var  følgende  velkendte  Brødre 
og  virksomme  Ældster  paa  det  kirkelige  Omraade  nærvæ- 
rende paa  Forhøjningen:  Historieskriver  Andrew  Jensen 
Algot  Johnson,  Hugo  D.  E.  Peterson,  Milton  Knudsen,  Hol- 
ger M.  Larsen,  Chris  Johannesen,  Hyrum  Straaberg  og 
Ældste  Scheby.  Fremdeles  Søster  Cecilia  Nielsen,  paa  Besøg 
fra  Arendal,  Norge.  Et  Større  Antal  af  forhenværende  Mis- 
sionærer, og  nuværende  ledende  Brødre  i  Zions  Staver,  var 
til  Stede  i  Forsamlingen. 

Præsident  Bjørnn  ledede  Mødet,  der  aabnedes  med,  at 
Forsamlingen  sang:  »O,  min  Fader,  du  som  kender,«  og 
med  Bøn  af  Ældste  Anton  G.  T.  Sørensen.  Efter  en  Vel- 
komsthilsen af  Præsident  Bjørnn  og  Meddelelse  om,  at 
Præsident  John  A.  Widtsoe  ikke  kunde  komme  til  Stede 
som  Taler  ved  Mødet,  som  Følge  af  et  andet  Møde,  han  var 
kaldet  til  at  overvære,  nævnte  han,  at  det  var  et  Sorgens 
Budskab  for  Skandinaverne,  at  Biskop  Carl  A.  Carlqvist, 
der  i  Fortiden  havde  præsideret  over  henholdsvis  den  skan- 
dinaviske og  den  svenske  Mission,  var  afgaaet  ved  Døden 
siden  Foraarskonferencen.  Forsamlingen  stod  op  og  bøjede 
Hovedet  i  Bøn  i  et  Minut  til  Ære  for  den  højagtede  skan- 
dinaviske Kirkeleder. 

Ældste  Richard  G.  Jørgensen  sang  en  Solo  med  Piano- 

Akkompagnement  af  sin  Datter. 

Ældste  Carl  J.  Sanders  gav  et  oplysende  Vidnesbyrd  ved- 
rørende nytestamentlige  og  gammeltestamentlige  Profetiers 
Opfyldelse  i  vore  Dage,  og  fremhævede  den  store  Vigtighed 
af,  at  de  Sidste  Dages  Hellige  blev  velkendte  med  Guds 
Aabenbaringer  som  nedskrevne  i  de  hellige  Skrifter,  og  som 
indeholder  den  højeste  Oplysning,  Menneskene  kunde  kom- 
me i  Besiddelse  af.  Ældste  Sanders  paapegede  den  bogsta- 
velige Opfyldelse  af  visse  Profetier,  der  havde  været  ytrede 
af  Profeten  Joseph  Smith,  og  som  var  publiserede  i  trykte 
Journaler  før  deres  Opfyldelse. 

Ældste  Reidar  C.  Waring  sang:  »Leave  it  with,«  akk. 
paa  Piano  af  Miss  Waring. 

Ældste  Joseph  L.  Petersen,  forhenværende  Missionspræ- 
[sident  i  Danmark,  holdt  en  opmuntrende  Tale,  idet  han 
'henviste  til  den  herlige  evangeliske  Oplysning,  vi  stedse 
modtog  gennem  Kirkens  ledende  Præstedømme,  og  de 
store  evangeliske  Gaver,  vi  kunde  modtage  ved  at  rette  os 
efter  Evangeliets  Lærdomme,  der  alle  anviste  Vejen  til 
Opnaaelse  af  evigt  Liv  og  Salighed.  Ældste  Petersen  hen- 
viste til  det  patriotiske  og  evangeliske  Eksempel,  som  Guds 
Tjener,  Hærlederen  Moroni  (ikke  Moroni,  Profeten  Mor- 
mons Søn),  der  levede  før  Kristi  Komme  til  Jorden,  ud- 
viste, idet  han  paa  Frihedsflaget,  han  heftede  paa  Enden 
af  en  Stang,  havde  skrevet  hellige,  kristelige  Ord,  og  i 
Forbindelse  dermed  »bad  med  Kraft  til  sin  Gud  om,  at 
Frihedens  Velsignelser  maatte  hvile  over  hans  Brødre.« 
(Almas  Bog,  46:  12,  13.)  I  Forbindelse  med  de  evangeliske 
Formaninger,  som  de  blev  fremsat  af  Ældste  Petersen,  op- 
læste han  Digtet:  »Don't  Bite  the  Hånd  that's  Feeding 
You«,  en  lille  amerikansk  Sang,  som  udtrykker  en  god 
Filosofi. 

Fru  Cecilia  Nielsen  fra  Arendal,  Norge,  som  havde  væ- 
ret her  paa  Besøg  og  faaet  udført  vigtige  Handlinger  for 
sig  selv  og  afdøde  Slægtninge  i  Templet,  bar  sit  Vidnes- 
byrd om  Kristi  fra  Himlen  'gengivne  Evangeliums  frelsende 
Kraft.  Hun  havde  i  Norge  følt  sig  saa  lykkelig  ved  at  se 
for  den  første,  saa  længe  forventede,  Gang  i  sit  Liv  en  Her- 
rens Profet,  idet  Præsident  Grant  og  Apostel  Lyman 
talte  paa  deres  Besøg  i  hendes  lille  By,  Arendal  i  Norge. 
Hun  forundrede  sig  ogsaa  over  de  mange  Mennesker,  der 
besøgte  Konferencen.  Hun  bad  Gud  blive  os  alle  til  Hjælp 
og  Velsignelse. 

Frank  Amundsen  fra  Idaho  sang,  akk.  paa  Piano  af 
Prof.  Henry  Otto  fra  Logan,  Utah. 

Forhenværende  Præsident  for  den  norske  Mission,  Mil- 
ton Knudsen,  bar  sit  Vidnesbyrd  om  Kristi  gengivne  Evan- 

geliums  velsignende  Kraft.  Han  nævnte,  at  den  foregaa- 
ende  Taler,  Fru  Cecilia  Nielsen,  havde  været  en  Moder  for 
Missionærerne,  der  havde  virket  i  Arendal,  og  hendes 
Hjem  var  deres  Hjem,  som  de  kunde  være  hendes  nære  og 
kære  Slægtninge. 

Historieskriver  Andrew  Jensen  fremholdt,  at  hvorvel  de 
fundamentale  evangeliske  Lærdomme  var  givne  ved  Aa- 
benbaring  fra  Gud  til  Profeten  Joseph  Smith,  saa  bliver 
dog  ogsaa  nu  Kirkens  præsiderende  Brødre  vejledede  ved 
Guds  Aabenbaringer. 

Ældste  Gustaf  W.  Forsberg  bar  sit  Vidnesbyrd  om  Guds 
Almagts-Styrelse  og  Kristi  Evangeliums  beskyttende  Kraft, 
som  Reformatoren  Martin  Luther  henviste  til  i  sit  Salme- 
digt: »Vor  Gud  han  er  saa  fast  en  Borg«. 

Prof.  Henry  Otto  fra  Logan  spillede  et  Par  smukke  dan- 
ske Melodier. 

Nogle  Bekendtgørelser  blev  gjorte.  Ældste  Holger  M. 
Larsen  oplyste,  at  det  fælles  skandinaviske  Sammermøde 
til  Minde  om  Kristi  gengivne  Evangeliums  første  Forkyn- 
delse i  de  skandinaviske  Lande  ved  Apostlen  Erastus  Snow 
cg  Missionærer  næste  Aar  vilde  blive  afholdt  i  Ogden 
City,  Utah. 

Fællesmødet  sluttedes  med  Sangen:  »Hav  Tak  for  Pro- 
feten«, og  med  Taksigelse  af  Ældste  Alma  L.  Petersen, 
forhenværende  dansk  Missionspræsident.  Der  var  736  Per- 
soner ialt  til  Stede  ved  Mødet 


Konferencen  i  Aarhus 


Aarhus  Grens  Sangkor  indledede  Distriktskonferene  n 
med  en  Koncert  Fredag  den  30.  September,  som  overvæ- 
redes af  Missionspræsident  og  Søster  Mark  B.  Garff,  Di- 
striktspræsident  Lee,  Aalborg  samt  et  stort  Publikum  af 
Søskende  og  Venner. 

Efter  et  Præludium  ved  Søster  Lilly  Jensen  gav  Koret 
under  Ældste  J.  Newell  Christensens  kyndige  Ledelse  et 
aldeles  udmærket  Progrjam.  Præsident  Garffs  Bemærk- 
ninger var  et  værdigt  og  vægtigt  Vidnesbyrd  for  de  mange 
fremmede  (ialt  64),  der  overværede  Koncerten.  Til  Stede 
227. 

Præstedømsmødet  Søndag  den  2.  Oktober  var  godt  be- 
søgt, og  der  faldt  gode  Ord  fra  de  forskellige  Talere  og 
dybe  og  vægtige  Ord  fra  Missionspræsidenten. 

Den   kvindelige   Hjælpeforenings-  og   Ungdomsforenings- 

mødet  gav  sammen  et  rigt  afvekslende  Program,  og  vi  fik 
foruden  Missionspræsidenten  ogsaa  Lejlighed  til  at  høre 
Søster  Gertrude  Garff,  der  talte  smukt  og  opbyggende  om 
Den  kvindelige  Hjælpeforenings  Arbejde.  Søster  Thora 
Thomsen  fra  Silkeborg  fungerede  som  Organist.  Til  Stede: 
173. 

Eftermiddagsmødet  lededes  af  Distriktspræsident  Thor- 
ne.  Følgende  Ældster  talte:  Rob.  Earl  Sørensen,  Alvin  M. 
Jacobsen,  G.  Forrest  Thomsen,  Edwin  Jensen,  Ronald  Chri- 
stensen og  I.  Andersen.  Desuden  talte  Missionspræsident 
Garff,  der  atter  gav  en  Række  kraftige  og  dybe  Ord  til  Ef- 
tertanke. Til  Stede:  155. 

Aftenmødet  gav  en  Række  Talere  Lejlighed  til  at  for- 
klare Mormons  Rog.  Ældste  J.  Newell  Christensen,  der  er 
ny  Distriktspræsident  over  Aarhus  Distrikt,  talte.  Hoved- 
taleren var  Missionspræsidenten,  der  med  Myndighed  for- 
klarede Evangeliets  Principper.  Til  Stede:  218. 


Den  danske  Missions  Historie. 


(Fortsat). 

Ældste  Hans  F.  Petersen,  ledsaget  af  Ældste  Johan  Au- 
gust Ahmanson,  ankom  til  Østerrisør  paa  sin  anden  Mis- 
sionsrejse  til  Norge  den  7.  Oktober  1851.  Da  Skipper  Lar- 
sens Hustru  nægtede  at  have  Rrødrene  i  sit  Hjem,  besteg 
Rrødrene  Petersen  og  Ahmanson  en  nærliggende  Klippe  og 
bad  inderligt  til  Herren  om  at  aabne  Vejen,  saa  at  de  kun- 
de finde  et  Hjem  og  faa  Lejlighed  til  at  prædike  Evange- 
liet i  Norge.  Om  Aftenen  mødte  de  en  Smed  ved  Navn 
John  Olsen,  som  Ældste  Petersen  var  blevet  bekendt  med 
paa  den  første  Tur  til  Norge.  Denne  Mand  inviterede  straks 
Rrødrene  med  sig  hjem,  hvor  de  fik  et  godt  Hjem.  Nogle 
Dage  senere  fik  Ældste  Petersen  Anledning  til  at  prædike 
og  bære  Vidnesbyrd  til  en  Del  Mennesker,  der  uventet 
samledes  i  Herr  Olsens  Hjem.  De  lyttede  med  stor  Op- 
mærksomhed til  det,  de  hørte.  Efter  dette  begyndte  de  to 
Missionærer  at  holde  Ribeltimer  og  at  uddele  Røger  og 
Traktater  til  Folk  og  indlede  evangeliske  Samtaler  med 
mange,  som  kom  baade  fra  Ryen  og  Landet  for  at  aflægge 
dem  et  Resøg. 

Den  17.  Oktober  1851  rejste  Ældste  Petersen  til  Rod  i 
Søndelev  Sogn,  hvor  en  hel  Del  Arbejdere  var  beskæftiget 
i  et  Jernværk,  og  han  solgte  dem  en  Del  Traktater,  der 
behandlede  Evangeliets  Principper.  Da  han  ikke  havde  ta- 
get sit  Pas  med  sig,  fik  han  ikke  Lov  til  at  overnatte  paa 

Kroen,  men  det  lykkedes  ham  at  skaffe  sig  Natlogi  hos  en 
fattig  Familie  i  Omegnen.  Chefen  for  Politiet  i  Østerrisør 
havde  tilbageholdt  hans  Pas,  utvivlsomt  i  den  Hensigt  at 
forhindre  ham  i  at  drage  ud  paa  Landet. 

Den  næste  Dag  sejlede  Ældste  Petersen  sammen  med 
Ejeren  af  Jernværket  tilbage  til  Byen,  hvor  han  snart  fandt 
ud  af,  at  John  Olsens  Hustru  ikke  længere  vilde  yde  ham 
eller  Broder  Ahmanson  Gæstfrihed.  De  fandt  imidlertid  et 
andet  Hjem  hos  Svend  Larsen,  hvis  Hustru  nu  var  blevet 
venligt  stemt  overfor  Missionærerne.  Mod  Slutningen  af 
Oktober  Maaned  1851  vendte  Broder  Ahmanson,  som  var 
blevet  træt  af  Missionærarbejdet  i  Norge,  tilbage  til  Dan- 
mark, og  Ældste  Petersen  maatte  udføre  Arbejdet  alene. 
Søndag  den  2.  November  holdt  han  det  første  offentlige 
Møde  i  Rod,  og  den  næste  Dag  aflagde  han  Besøg  i  Jern- 
værkerne i  Ekland,  ca.  30  Kilometer  fra  Østerrisør.  Her 
blev  han  smidt  ud  af  Formanden  og  blev  nødt  til  at  for- 
lade dette  Sted  i  øsende  Regnvejr.  Da  han  prøvede  paa  at 
gaa  tværs  over  Fjeldene,  foer  han  vild,  men  kom  heldig- 
vis til  en  lille  Landsby  Skaavog,  hvor  han  efter  nogen 
Vanskelighed  fik  Nattelogi.  Om  Aftenen  benyttede  han  sig 
af  Lejligheden  til  at  bære  sit  Vidnesbyrd  til  Folkene  i  Hu- 
set. Han  solgte  ogsaa  nogle  Traktater,  men  om  Morgenen 
anmodede  Gaarde jeren  ham  høfligt  om  ikke  at  tale  til 
Kvinderne  om  »Mormonismen«,  da  han  var  bange  for,  at 
de  maaske  vilde  slutte  sig  til  denne  Lære.  I  Søndelev 
havde  Ældste  Petersen  Lejlighed  til  at  tale  til  en  Del  Men- 
nesker, som  havde  samlet  sig  en  Aften.  Efter  sin  Tilbage- 
komst til  Østerrisør  holdt  han  flere  offentlige  Møder. 

Onsdag  den  26.  November  døbte  Ældste  Hans  F.  Peter- 
sen to  Mænd,  nemlig  Peter  Adamsen  og  John  Olsen  i 
Østerrisør  Det  var  de  første  Daabshandlinger  i  Norge  med 
guddommelig  Myndighed.  Næste  Dags  Aften  (27.  Novem- 
ber) begyndte  Forfølgelserne  for  Alvor.  Selv  om  Daabs- 
handlingerne  blev  udført  saa  diskret  som  muligt,  spredtes 
Nyhederne  alligevel  derom,  og  der  samlede  sig  hurtigt  en 
Skare  under  Ledelse  af  en  ung  Mand  ved  Navn  Knud  Ol- 
sen, en  Broder  til  John  Olsen,  der  var  blevet  døbt.  Denne 
Mand  var  ophidset,  fordi,  som  han  sagde,  Ældste  Petersen 
havde  ført  hans  Broder  paa  gale  Veje.  Voldsmændene  hav- 
de styrket  deres  Nerver  ved  at  indtage  rigelige  Kvanta  af 
Spiritus,  og  de  angreb  snart  Svend  Larsens  Hus,  hvor 
Ældste  Petersen  befandt  sig.  Efter  at  de  i  nogen  Tid  havde 
banket  paa  for  at  komme  ind,  medens  de  udslyngede  for- 
færdelige Trusler,  slog  de  til  sidst  Døren  ind,  men  før  de 
kom  ind,  havde  Broder  Petersen  skjult  sig  saa  godt  i  et 
Værelse  ovenpaa,  at  de  maatte  forlade  Huset  uden  at  finde 

ham.  Idet  de  haabede  at  faa  fat  i  ham  senere,  holdt  de 
Vagt  ved  Huset  til  Kl.  1  om  Natten.  Lignende  Scener  ud- 
spilledes mange  paafølgende  Aftener,  men  det  lykkedes 
ikke  Voldsmændene  at  faa  fat  i  Broder  Petersen. 


Fra  Missionsmarken. 


AARHUS:  Mandag  den  26.  September  holdt  Aarhus  Gren  en  Af- 
skedsfest for  Distriktspræsident  Enoch  Thorne  og  Missionær 
Edwin  Jensen.  Eesten  lededes  af  1.  Raadgiver  i  Kvindelig  Hjæl- 
peforening, Søster  Ane  Larsen,  og  fik  et  vellykket  Forløb  i  alle 
Henseender. 

AARHUS:  Under  Efteraarskonferencen  blev  Gunnar  og  Orla  Bay 
døbt  af  deres  Fader,  Lauritz  S.  Bay.  Ældste  Edwin  Jensen  døbte 
Ritta  Nielsen.  Vi  byder  disse  Søskende  velkommen  i  Kirken. 

AARHUS:  Lørdag  den  15.  Oktober  blev  Broder  Georg  Richardt 
Nielsen  viet  til  Edith  Jensen.  Efter  den  borgerlige  Vielse  døbte 
Broder  Nielsen  sin  Hustru.  Den  kirkelige  Vielse  forrettedes  af 
Distriktspræsident  J.  Newell  Christensen. 

KØBENHAVN:  Den  30.  Juli  1938  indlemmedes  Svend  Jiirgensen 
i  Kirken  ved  Daab,  som  udførtes  af  Ældste  Clarenee  A.  Larsen. 
Vi  byder  Broder  Jiirgensen  hjertelig     velkommen  i  Kirken. 


Kirkelige  Nyheder  fra  hele  Verden. 


SENIORPRÆSIDENT  for  de 
Halvfjerds'  første  Raad  er  nu 
Ældste  Rulon  S.  Wells,  som 
erstatter  J.  Golden  Kimball 
som  det  ældste  Medlem  af  de 
Halvfjerds  Kvorum.  Ældste 
Wells  er  født  den  7.  Juli  1854 
ea.  7  Aar  efter  Pionerernes 
Ankomst  til  Saltsødalen.  Han 
blev  ordineret  til  Halvfjerds  i 
1884  og  blev  kaldet  til  en  af  de 
første  syv  Præsidenter  i  1893 
og  har  saaledes  virket  i  45  Aar 
i  denne  Egenskab.  Ældste 
Wells  er  i  Øjeblikket  den  æld- 
ste levende  Generalautoritet. 

ÆLDSTE  Richard  L.  Evans, 

en  tidligere  engelsk  Missionær, 

er  blevet  beskikket  til  Medlem 

af   de   Halvfjerds'    første   Raad 

for  at  udfylde   den  Plads,  der 


blev  ledig  ved  Ældste  J.  Gol- 
den Kimballs  Død.  Ældste 
Evaris  er  kun  32  Aar.  og  er  en 
af  de  yngste  Mænd,  der  i  liere 
Aar  er  blevet  beskikket  til  Ge- 
neralautoritet. Men  hans  pris- 
værdige Arbejde  i  Kirken  me- 
re end  retfærdiggør  dette  Vaig. 
Han  udførte  en  treaarig  Mis- 
sion i  England  fra  1926  til 
1929  og  var  bl.  a.  Redaktør  af 
;>Millennial  Star«  og  Missions- 
sekretær.  Det  var  under  denne 
Mission,  han  begyndte  at  ud- 
arbejde sit  Værk  »Et  Aarhun- 
dredes  Mormonisme  i  Storbri- 
tannien«. Ældste  Evans  er  for 
Øjeblikket  Medlem  af  Ung- 
domsforeningernes Hovedbe- 
styrelse og  Redaktør  af  »Im- 
provement  Era«. 


